Bitka kod Omdurmana
<s>Bitka kod Omdurmana koja se dogodila 2. septembra 1898. bila je odlučujuća bitka u kojoj su anglo-egipatske snage, pod vodstvom general-majora Herberta Kitchenera, porazile Mahdiste, koji su vladali Sudanom nakon zauzimanja Kartuma 1885.</s>

<s>Britanci su tom pobjedom osvetili smrt svog generala Gordona koji je poginuo u odbrani Kartuma.</s>

<s>Historija bitke</s>

<s>Metodični Kitchener se pažljivo pripremao za tu kampanju, okupio je korpus od oko 25 000 vojnika, od kojih su 8 000 bili regularni britanski vojnici, a ostatak su činili regrutirani Egipćani i Sudanci.</s><s>Za potrebe logistike i napredovanja prema jugu dao je sagraditi paralelno sa Nilom željezničku prugu, a brodovima je prebacivao trupe.</s>

<s>Kitchenerove snage i Mahdisti prvi put su se sukobili početkom aprila, 1898. kod Atbare na sjeveru Sudana.</s><s>Tu ih je Mahdijski kalif Abdulah ibn Muhamed jurišom svojih fanatičnih boraca namjeravao potući, ali je Kitchener odbacio njihov napad, pa su se oni povukli u svoju prijestolnicu Omdurman.</s>

<s>Kitchener je 1. septembra 1898. stigao do periferije Omdurmana i podigao logor na obali Nila.</s><s>Dok su riječne topovnjače granatirale grad, poslao je patrole da lociraju Mahdističke snage.</s><s>U međuvremenu je kalif donio sudbonosnu odluku da napadne Kitchenerove snage.</s><s>Njegovi borci (oko 50 000) raspršili su se iz Omdurmana i zauzeli položaje oko britanskog logora.</s><s>Borbe su počele u zoru, Kitchener je postavio svoju pješadiju u centar, a konjicu na oba krila, nasuprot Mahdistima koji su se rasporedili u pet grupa i jednom jurišnom od 8 000 konjanika i pješadije u centru.</s><s>Kad su krenuli u juriš, pokosila ih je ubojita artiljerijska vatra i Mitraljezi Maxim, novo oružje - koje je mogli ispaliti 600 metaka u minuti.</s>

<s>To je odlučilo bitku, većina Mahdista se razbježala, pa su Kitchenerove snage krenule u Omdurman, gdje su skriveni Mahdisti još pružali otpor.</s><s>U tom je sudjelovao, mladi Winston Churchill, kao novinar i uletio sa svojom jedinicom u zasjedu u kojoj je izginulo 61 vojnika.</s><s>Kalif Abdulah ibn Muhamed pokušao je izvršiti kontranapad sa 15 000 ljudi, ali je brigada sastavljena od sudanskih vojnika izdržala napad, dok im nije stiglo pojačanje.</s><s>Nakon tog neuspjeha Mahdisti su se definitivno povukli iz grada, a kalif se povukao u Južni Sudan gdje je zarobljen i ubijen.</s>

<s>Kitchener je naredio da se uništi Mahdijev grob.</s>

<s>Rezultat bitke bio je uništenje kalifove vojske i slamanje Mahdizma u Sudanu, kao i uspostava Britanske dominacije.</s><s>Zbog tog su mnogi, a naročito Francuzi optužili Britance da su od Sudana napravili anglo-egipatsku koloniju.</s>

<s>Izvori</s>

<s>Vanjske veze</s>

<s>Battle of Omdurman</s>

<s>Britanske bitke
Historija Sudana
1898</s>

